אוסטאוארטריטיס (OA) הינה מחלה כרונית אשר מתבטאת בשחיקת סחוס במפרק אחד ולעיתים אף יותר. תפקידו של הסחוס לבודד בין העצמות, למנוע חיכוך ולפזר עומסים במפרק. במצבי שחיקת סחוס, משטחו החלק של הסחוס הופך מחוספס ויוצר גירוי ודלקת במפרקים, הגורמים, ככ ששחיקת הסחוס מתגברת, לכאב ומגבלת טווח התנועה המפחיתים את איכות החיים. שחיקת סחוס יכולה להתרחש בכל אחד ממפרקי הגוף אך נפוצה בעיקר במפרקים הנושאים עומסים גדולים שהם מפרקי הברך והירך. כמו כן, גם מפרקי הקרסול, כף היד ועמוד השדרה נוטים יותר לפתולוגיה, מאותן הסיבות בדיוק.לכן, יש חשיבות גדולה לטיפול מתאים שימנע את המשך השחיקה ואת התהליך הדלקתי ובכך יסייע להפחתת הדלקת והכאבים וחזרה לתנועתיות רגילה של המפרק.